Протокол № 8/19.10.2021 г.

гр. Кърджали

Днес, 19.10.2021 г. от 17:30 ч., в сградата на Областна администрация Кърджали, зала 202 се проведе първото заседание на Районна избирателна комисия в девети район – Кърджали (РИК 09), назначена с Решение на Централната избирателна комисия № 610- ПВР/НС/24.09.2021 г.

В обявения начален час на заседанието присъстват, както следва:

|  |  |
| --- | --- |
| ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА |
| ЗАМЕСТНИК ПРЕДСЕДАТЕЛ: | ХРИСТИНА КРАЛЕВА ГЕОРГИЕВА |
| ЗАМЕСТНИК ПРЕДСЕДАТЕЛ: | ПЕТЪР ИВАНОВ ЗАХАРИЕВ |
| СЕКРЕТАР: | БЕРКАНТ МЕТИН БАРЗАТ |
| ЧЛЕНОВЕ: | НАСКО СЛАВЧЕВ САПУНДЖИЕВ |
|  | ЯНА НИКОЛАЕВА ДЕЛЧЕВА |
|  | ДИМИТЪР КИРОВ ДИМИТРОВ |
|  | ИВАН ДОБРЕВ ИЛИЕВ |
|  | ИВАН ПЛАМЕНОВ РОБОВ |
|  | МАРИАНА ДИМИТРОВА СТАВРОВА |
|  | ГАЛИНА НЕШОВА МАРЕВА |
|  | НЕДЖАТИН МЕХМЕД САЛИМ |
|  | КРАСИМИР ПЕТКОВ БИБИНОВСКИ |

Присъстват повече от половината членове на РИК 09 Кърджали, поради което на основание чл. 70, ал. 3 от Изборния кодекс, е налице изискуемият кворум за провеждане на заседанието. Председателят откри заседанието и предложи следния актуализиран

ДНЕВЕН РЕД:

|  |  |  |
| --- | --- | --- |
| **№** | **Точки от дневен ред на заседанието:** | **Докладва** |
|  | Одобряване на предпечатния образец на бюлетините за гласуване в изборите президент и вицепрезидент на републиката и за народни представители на 14 ноември 2021 г. за Девети изборен район – Кърджалийски, както и тиража на бюлетините. | Д.Д. |
|  | Разни. | В.Г. |

Присъстващите членове на РИК 09 Кърджали единодушно приеха предложения дневен ред.

По така обявеният от председателя на РИК – Кърджали г-жа Георгиева дневен ред и след направените разисквания комисията прие следните решения:

**По точка 1:**

**РЕШЕНИЕ  
№ 58-ПВР/НС  
Кърджали, 19.10.2021**

**ОТНОСНО**: Одобряване на предпечатния образец на бюлетините за гласуване в изборите президент и вицепрезидент на републиката и за народни представители на 14 ноември 2021 г. за Девети изборен район – Кърджалийски, както и тиража на бюлетините.

В РИК – Кърджали е постъпило писмо от ЦИК с техен изходящ № ПВР/НС/15-22/15.10.21 г. и наш Вх. № 96-ПВР/НС /16.10.2021 г., относно одобряване на графичния файл на предпечатния образец на бюлетината за гласуване в изборите за президент и вицепрезидент на републиката и за народни представители на 14 ноември 2021 г. в Девети изборен район- Кърджалийски и одобряване на тиража на бюлетините за района.

            Със свое Решение № 617-ПВР/НС от 24.09.2021 г. Централната избирателна комисия е определила реда и контрола при отпечатването на хартиените бюлетини за гласуване в изборите за президент и вицепрезидент на републиката и за народни представители на 14 ноември 2021 г. Съгласно т. 5 незабавно след получаване на графичния файл с предпечат на хартиените бюлетини, РИК следва да проведе заседание за одобряване на графичния файл с образец на бюлетината за съответния вид избор като се разпечата и върху него се подпишат присъстващите членове и изписват имената си саморъчно. Задължително се отбелязват датата и часът на одобряването на образеца на бюлетината. Одобряването се удостоверява чрез електронния подпис. Съобразно т. 6 едновременно с одобряване на предпечатните образци на бюлетините следва да одобри и тиража им. Одобреният образец на бюлетината за съответния вид избор, съдържащ имената и подписите на присъстващите членове на РИК, се прилага към протокола от заседанието.

          След като членовете на РИК разгледаха графичния файл с образец на бюлетината за гласуване в изборите за президент и вицепрезидент на републиката и за народни представители на 14 ноември 2021 г. г. в Девети изборен район – Кърджалийски и се запознаха с броя на посочения тираж за отпечатване на бюлетините, Районната избирателна комисия установи, че посоченото в електронната система на адрес https://pe.demax.bg/, e в съответствие с Изборния кодекс и Наредбата за условията и реда за отпечатване и контрол върху ценни книжа.

        Вземайки предвид гореизложеното и на основание чл. 72, ал. 1, т. 1 , във вр с чл. 261, ал. 1 и ал. 3, чл.325, ал.1 и ал.3 от ИК, Наредбата за условията и реда за отпечатване и контрол върху ценни книжа, обн., ДВ, бр. 101 от 1994 г., посл. изм. и доп., бр. 101 от 2020 г. и Решение № № 617-ПВР/НС от 24.09.2021 г. на ЦИК, Районна избирателна комисия – Кърджали

**Р Е Ш И :**

1. **ОДОБРЯВА** ПРЕДПЕЧАТНИЯ ОБРАЗЕЦ на бюлетината за гласуване в изборите за президент и вицепрезидент на републиката на 14 ноември 2021 г. в Девети изборен район Кърджалийски. От лявата страна на бюлетината са изписани наименованията на 23 (двадесет и три) партии, коалиции и инициативни комитети, предложили кандидатски листи, регистрирани за участие при произвеждане на изборите за президент и вицепрезидент на републиката на 14 ноември 2021 г. на територията на МИР 09 – Кърджали. В средата на бюлетината се отпечатват 23 (двадесет и три) квадратчета за поставяне на знак „Х“ или „V“, в които са изписани поредните номера на регистрираните кандидатски листи за участие в изборите за президент и вицепрезидент на републиката на 14 ноември 2021 г., както и добавено 24 /двадесет и четвърто/ квадратче с изписан текст след него „Не подкрепям никого“. От дясната страна на бюлетината са изписани наименованията на 23 /двадесет и три/ кандидатски листи, регистрирани за участие при произвеждане на изборите за президент и вицепрезидент на републиката на 14 ноември 2021г.
2. **ОДОБРЯВА**тиража на бюлетините за отпечатване в размер на **270 000** броя в изборите за президент и вицепрезидент на 14 ноември 2021 г. в Девети изборен район – Кърджалийски.
3. **ОДОБРЯВА** ПРЕДПЕЧАТНИЯ ОБРАЗЕЦ на бюлетината за гласуване в изборите за народни представители на 14 ноември 2021 г. в Девети изборен район Кърджалийски. От лявата страна на бюлетината са изписани наименованията на 27 (двадесет и седем) партии и коалиции, регистрирани за участие при произвеждане на изборите за народни представители на 14 ноември 2021 г. на територията на МИР 09 – Кърджали. От ляво на бюлетината се отпечатват 27 (двадесет и седем) квадратчета за поставяне на знак „Х“ или „V“, в които са изписани поредните номера на регистрираните партии и коалиции за участие в изборите на 14 ноември 2021 г., както и добавено 28 /двадесет и осмо/ квадратче с изписан текст след него „Не подкрепям никого“. От дясната страна на бюлетината се отпечатват кръгчета с номера от 101 до 110 за поставяне на знак „Х“ или „V“, отразяващ предпочитанието (преференцията) на избирателя за кандидат от кандидатската листа. Номерът, изписан в кръгчето означава поредния номер, с който е регистриран кандидатът в кандидатската листа на партия или коалиция плюс 100.
4. **ОДОБРЯВА**тиража на бюлетините за отпечатване в размер на **270 000** броя в изборите за народни представители на 14 ноември 2021 г. в Девети изборен район – Кърджалийски.

Гласували: 13 членове на РИК: - 13 „ЗА“

|  |  |  |
| --- | --- | --- |
| ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА | за |
| ЗАМЕСТНИК ПРЕДСЕДАТЕЛ: | ХРИСТИНА КРАЛЕВА ГЕОРГИЕВА | за |
| ЗАМЕСТНИК ПРЕДСЕДАТЕЛ: | ПЕТЪР ИВАНОВ ЗАХАРИЕВ | за |
| СЕКРЕТАР: | БЕРКАНТ МЕТИН БАРЗАТ | за |
| ЧЛЕНОВЕ: | НАСКО СЛАВЧЕВ САПЕНДЖИЕВ | за |
|  | ЯНА НИКОЛАЕВА ДЕЛЧЕВА | за |
|  | ДИМИТЪР КИРОВ ДИМИТРОВ | за |
|  | ИВАН ДОБРЕВ ИЛИЕВ | за |
|  | ИВАН ПЛАМЕНОВ РОБОВ | за |
|  | МАРИАНА ДИМИТРОВА СТАВРОВА | за |
|  | ГАЛИНА НЕШЕВА МАРЕВА | за |
|  | НЕДЖАТИН МЕХМЕД САЛИМ | за |
|  | КРАСИМИР ПЕТКОВ БИБИНОВСКИ | за |

РЕШЕНИЕТО Е ПРИЕТО.

С оглед изчерпване на точките от дневния ред, председателя закри заседанието.

ПРЕДСЕДАТЕЛ:

ВЕЛИЧКА ГЕОРГИЕВА

СЕКРЕТАР:

БЕРКАНТ БАРЗАТ